C 194/30
ET
Euroopa Liidu Teataja
2.6.2023
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.11131 – PIERER / LEONI) Võimalik lihtsustatud korras menetlemine (EMPs kohaldatav tekst)
(2023/C 194/07)
1.
17. mail 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — diplomeeritud insener Stefan Pierer („Pierer“, Austria), kes on füüsiline isik, — börsil noteeritud äriühing LEONI AG („LEONI“, Saksamaa).
Ühelgi LEONI aktsionäril ei ole selle ettevõtja üle otsustavat mõju.
Stefan Pierer omandab LEONI üle kontrolli ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Stefan Piereril on valitsev mõju ettevõtja Pierer Industrie AG („PIAG“) üle.
PIAG on üleilmselt tegev Austria tööstusinves­ teeringute grupp, mis tegeleb mootorrataste, elektrijalgrataste ning samuti kaherattaliste mootorsõidukite osade tootmise ja turustamisega; võidusõidu-, luksusauto- ja aeronautikatööstuses kasutatavate dünaamiliste osade jaoks vajalike kõrgtehnoloogiliste mehhaaniliste süsteemide arendamise, tootmise, hoolduse ja turustamisega ning CO2tõhusate pidurite, pumpade ja mootoriosade tootmisega.
PIAG tegutseb kogu maailmas, — LEONI on autotööstuse energia- ja andmehaldustoodete, -lahenduste ja -teenuste pakkuja, kes tegutseb kogu maailmas.
LEONI tarnib juhtmestikes kasutatavaid standard- ja andmekaableid.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
(1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.